എംസോണ്‍ റിലീസ് - 1512 www.malayalamsubtitles.org www.facebook.com/msonepage
സബ്ടൈറ്റിൽ ടീം: സുനിൽ നടക്കൽ, ലിജോ ജോളി കൃഷ്ണപ്രസാദ്‌ എംവി, സിദ്ധീഖ് അബൂബക്കർ
ഇത് കോസ്റ്റ് ഗാർഡാണ്. നിങ്ങളാരാണെന്ന് വ്യക്തമാക്കുക.
ഓവർ.
നിങ്ങളാരാണെന്ന് വ്യക്തമാക്കുക.
ബോട്ടിലുള്ള എല്ലാവരും ഡെക്കിലേക്ക് വരിക.
ആയുധങ്ങൾ താഴെ ഇടുക.
ഞാൻ ആവർത്തിക്കുന്നു, ആയുധങ്ങൾ താഴെ ഇടുക.
ബോട്ടിലുള്ള എല്ലാവരും ഡെക്കിലേക്ക് വരിക.
കൈ ഉയർത്തുക.
ഞാൻ ആവർത്തിക്കുന്നു, കൈ ഉയർത്തുക.
ഫാമിലിമാൻ എപ്പിസോഡ് 1 പരിഭാഷ: സിദ്ധീഖ് അബൂബക്കർ
ശ്രീ, ഗുളിക കഴിച്ചോ?
- ഞാൻ ടേബിളിന് മുകളിൽ വെച്ചിട്ടുണ്ടായിരുന്നു. - ആ കഴിച്ചു.
കരണ്ട് ബില്ല് അടച്ചിരുന്നോ?
അവർ ഡിസ്കണക്ഷൻ നോട്ടീസ് അയച്ചിരുന്നു.
ഞാനിന്നലെ പോയതായിരുന്നു, കൗണ്ടർ അടച്ചിരുന്നു.
മുടന്തൻ ന്യായങ്ങൾ പറയല്ലേ!
ഇക്കാലത്ത് എല്ലാം ഓൺലൈനായി ചെയ്യാൻ പറ്റും.
പിന്നേ, നോക്ക്.
- ഇന്ന് നിങ്ങൾ കുട്ടികളെ സ്കൂളിൽ ഡ്രോപ്പ് ചെയ്യൂലെ? - ഇല്ലില്ല, എനിക്ക് പറ്റില്ല!
ശ്രീകാന്ത്, കുട്ടികളുടെ എല്ലാ കാര്യങ്ങളും ഞാനാണ് ചെയ്യുന്നത്!
ഇന്നൊരു ദിവസത്തേക്ക് മാത്രം നിങ്ങളോടൊരു കാര്യം ചെയ്യാൻ പറഞ്ഞിട്ട്, നിങ്ങൾ?
എനിക്കൊരു ജോയിന്റ് ക്ലാസ്സുണ്ട്, ഞാനതിന് വേണ്ടി തയ്യാറെടുത്തിട്ട് പോലുമില്ല.
ശ്രീ, പ്ലീസ്?
പ്ലീസ്, ശ്രീ. ഇന്നൊരു ദിവസം മാത്രം. പ്ലീസ്?
ദൃതീ, നിർത്ത്.
- ഫോൺ താഴെ വെക്ക്. - അമ്മേ, എനിക്ക് ഇഡ്ലി ഇഷ്ടമല്ലാ.
ഏ, നിനക്ക് ഇഷ്ടമായിരുന്നല്ലോ?
സാമ്പറുണ്ട്, ചട്നിയുണ്ട്, പൊടിയുണ്ട് .
ഞാനിനി വേറെന്താ ഇഡ്ലിക്കൊപ്പം വെക്കേണ്ടത്?
അമ്മേ, എനിക്ക് നെയ്യ് ഇഷ്ടമല്ല.
നിങ്ങൾക്കൊക്കെ റോഡ് സൈഡ് ഫുഡ് മാത്രമേ പിടിക്കൂ.
വൃത്തികേട് വയറ്റിൽ ചെല്ലുന്നത് വരെ വയറ് നിറയില്ല.
മിണ്ടാതിരുന്ന് കഴിക്ക്.
എനിക്ക് വിശപ്പില്ല.
ഉച്ചവരെ വിശന്നിരിക്കാനാണോ?
ഇവിടെ ജനങ്ങൾക്ക് കഴിക്കാൻ ഭക്ഷണമില്ല,
എന്നിട്ടും മാഡത്തിന് വാശിക്കൊരു കുറവുമില്ല.
ഞാൻ സാൻഡ്വിച്ച് ഉണ്ടാക്കണോ?
- നിങ്ങളാണ് ഇവരെ വഷളാക്കുന്നത്‌! - ഞാൻ വഷളായിട്ടില്ല!
എനിക്ക് ഇഡ്ലി ഇഷ്ടമാണ്, സുചി.
എനിക്കറിയാം മുത്തേ. അതല്ലേ നീയെന്റെ പൊന്നുമോനായത്.
ഓക്കെ, ഞാൻ പോവുന്നു. ബൈ.
- ബൈ, സുചി. - ബൈ, അമ്മേ.
ബൈ, അമ്മേ.
കഴിക്ക്. ഹേയ്, പെട്ടെന്ന്.
പപ്പാ, എനിക്ക് ചീസ് ഇഷ്ടമല്ല.
മാപ്പ് തരണം, തമ്പുരാട്ടി. തെറ്റ് പറ്റിപ്പോയി.
പുറത്ത് പോയി എന്തെങ്കിലും വാങ്ങിക്കൊണ്ട് തരട്ടെ?
- വേണം! - വേണം!
എനിക്ക് മെക് ഡൊണാൾഡ്‌സ് വേണം.
ഓഹ്, ഭയങ്കര ചൂടാണ്! ഏസി ഓണാക്കട്ടെ.
- പപ്പാ! - എത്ര സുന്ദരമായ കാലാവസ്ഥയാണ്.
ഏസി എന്തിനാ?
ശുദ്ധവായു ശ്വസിച്ച് ശീലിക്ക്.
പപ്പാ, നമ്മളെപ്പോളാ പുതിയ കാറ് വാങ്ങുന്നത്?
നീ സമ്പാദിക്കാൻ തുടങ്ങുമ്പോൾ.
ദൃതി!
നിന്റെ ഫോണിന് പുറത്തും ഒരു ലോകമുണ്ട്.
വല്ലപ്പോഴും ഒന്ന് പുറത്തൊക്കെ നോക്കണം.
ഫുൾ ടൈം ആൺകുട്ടികളുമായി ചാറ്റ് ചെയ്ത് നടക്കാ.
മിണ്ടാതിരി, തെണ്ടി.
ഹേയ്, ഇതെന്ത് ഭാഷയാണ്? ഇതെന്ത് ഭാഷയാണെന്ന്?
നിന്റെ അച്ഛന് കുറച്ചെങ്കിലും ബഹുമാനം തന്നൂടെ?
പപ്പാ, നിങ്ങൾ ഒരു സോഫ്റ്റ്‌വെയർ കമ്പനിയിൽ ജോലി ചെയ്യുകയാണെങ്കിൽ നമുക്കൊരു പുതിയ കാറ് കിട്ടൂലെ?
പക്ഷേ, നിങ്ങൾക്കെന്താ ഈ ജോലി തന്നെ ചെയ്യണമെന്ന്?
കാരണം, ഗവർണമെന്റ് ജോലിയിൽ പ്രത്യേകിച്ച് പണിയൊന്നുമുണ്ടാവില്ലല്ലോ? അതുകൊണ്ടാണ്.
- അല്ലേ, പപ്പാ? - ആണോ?
ഞാൻ നിനക്കൊരു ഫ്രണ്ട് റിക്വസ്റ്റ് അയച്ചിരുന്നു, നീയെന്താ അത് ആക്സപ്റ്റ് ചെയ്യാത്തത്?
നിങ്ങളെന്റെ ഫ്രണ്ടല്ല, എന്റെ അച്ഛനാണ്.
അവൾക്ക് പേടിയാണ്, പപ്പാ.
നിങ്ങളെങ്ങാനും അവളുടെ ഫേസ്ബുക്കിൽ വന്നാൽ
നിങ്ങൾക്ക് അവളുടെ കാമുകനെ പറ്റി മനസ്സിലാവുമല്ലോ?
ഹേയ്, നിന്റെ അമ്മേന്റെ...
- എന്താ? - ഒന്നുമില്ല, സഹോ ഒന്നുമില്ല.
- താനെന്താ വിളിച്ചേ? - ഒന്നുമില്ല, സഹോ.
ഒന്നുകൂടി വിളിക്കെടാ, മൈരേ.
താനെന്തിനാടോ തെറിവിളിക്കുന്നത്? ഒന്നുമില്ലെന്ന് പറഞ്ഞില്ലേ, വണ്ടിയിൽ കുട്ടികളുണ്ട്.
തനിക്ക് കണ്ടുകൂടെ?
തന്റെ കുട്ടികളെ വിചാരിച്ച് വിടുന്നു.
അച്ഛന് പറഞ്ഞ് മനസ്സിലാക്കി കൊടുക്ക്!
ഓരോരോ മൈരന്മാർ!
നിങ്ങളെന്താ പറയാതിരുന്നത്?
എനിക്കറിയാം, നിങ്ങളെന്തായിരുന്നു വിളിക്കാൻ പോയതെന്ന്.
നിങ്ങളെന്തിനാണ് പേടിക്കുന്നത്, പപ്പാ?
ഞാൻ വിളിക്കട്ടെ?
ഹേയ്, നിന്റെ അമ്മേന്റെ ****!
കോപ്പ്! ഗ്ലാസ് പൊന്തിക്ക്!
- എന്താ പറഞ്ഞേ? - ഒന്നുമില്ല!
എന്താ പറഞ്ഞേ?
ഒന്നു കൂടി പറയെടാ! മൈരേ!
തലക്ക് ഓളമുണ്ടോ?
നിന്റെ അമ്മയെങ്ങാനും അറിഞ്ഞാലുണ്ടല്ലോ, നിന്നെ മുറിയിൽ പൂട്ടിയിടും.
പിന്നെ, ഞാനാണ് ഇതെല്ലാം പഠിപ്പിച്ചെതെന്നും പറഞ്ഞ് എന്നെ പൊരിക്കും.
അതിശയം തന്നെ!
ഇത്രയും മികച്ച സ്‌കൂളിൽ പോയിട്ടും...
ഇമ്മാതിരി വൃത്തികെട്ട വാക്കുകളാണോ പറയുന്നത്!
പിന്നെ നീയും ആ ബൈക്കുകാരനും തമ്മിൽ എന്ത് വ്യത്യാസമാണുള്ളത്?
വലുതായാൽ ഇവനെപ്പോലെയാണോ ആവേണ്ടത്?
ഞാൻ വലുതായലുണ്ടല്ലോ, എല്ലാത്തിന്റെയും മോന്ത അടിച്ചുപൊട്ടിക്കും!
ഗ്ലാസ്സ് അടിച്ചിട്ടിരിക്കുകയാണ്, ഇനിയിവിടെ ശുദ്ധവായുമൊന്നുമില്ല.
എന്നിട്ട് നിങ്ങൾ ആ പൊട്ടനോട് മാപ്പ് പറയുന്നോ..
തെറ്റ് അയാളുടേത് ആയിട്ടും!
ഞാൻ നിന്നോടൊരു സത്യം പറയട്ടെ...
നീ ജനിച്ചപ്പോ, ഡോക്ടർക്ക് മാറിപ്പോയിട്ട് വേറെ ആരുടെയോ കുഞ്ഞിനെയാണ് ഞങ്ങൾക്ക് തന്നത്.
എന്റെ ശരിക്കുമുള്ള അനിയനുണ്ടല്ലോ...
വേറെ ഏതോ ഒരു കുടുംബത്തോടൊപ്പം കഴിയുകയാ.
ഇത് പിടിച്ചോ!
നിങ്ങളെന്താ ഈ കാണിക്കുന്നത്? നിർത്ത്‌!
അടങ്ങി നിക്ക്, ദൃതീ!
- വേണ്ടാ! - എന്തെങ്കിലും ആക്ക്!
- നിർത്ത്‌! - നിർത്ത്‌!
ഞാൻ ഗേറ്റിന്റെ അടുത്ത് ഇറക്കാം.
- വേണ്ട! - വേണ്ട!
എന്റെ കാർ അത്രക്ക് മോശമൊന്നുമല്ല.
നിങ്ങളെത്ര ഭാഗ്യവാന്മാരാണെന്ന് നിങ്ങൾക്കറിയത്തോണ്ടാ!
എന്റെയൊക്കെ ചെറുപ്പത്തിൽ അഞ്ച് കിലോമീറ്റർ സൈക്കിൾ ചവിട്ടിയാണ് ഞാനൊക്കെ സ്കൂളിൽ പോയിരുന്നത്.
ഞങ്ങളുടെ മുത്തശ്ശി നദി നീന്തി കടന്നിട്ടും!
വാഴ വെച്ചാൽ മതിയായിരുന്ന്!
വരുന്ന് മൈരാ! മനുഷ്യനൊന്ന് സ്വൈരം തരുവോ!
ആഹ്, ഇന്ന് നേരത്തെയാണല്ലോ.
വെറും ഒരുമണിക്കൂർ മാത്രമല്ലേ വൈകിയിട്ടുള്ളൂ.
വീണുകിടക്കുന്നവനെ ചവിട്ടല്ലടോ!
കുട്ടികളെ സ്‌കൂളിൽ വിട്ടിട്ട് വരികയാ.
ശർമ്മ ഇന്ന് നിന്നെ പൊരിക്കും.
കാര്യായിട്ടാണോ?
ഒരു സെക്കന്റ്.
- ദാ വിളിക്കുന്നു! - നീ തീർന്ന്!
ആ, സാർ.
അത്.. ഞാനെന്താ പറയുക, ഒരു ഭയങ്കര ആക്സിഡന്റ് ഉണ്ടായി സാർ.
അതേ, സാർ. അല്ലല്ല, എനിക്കല്ല, എനിക്കല്ല.
ഒരു ടാക്സിക്കാരൻ വട വില്പനക്കാരനെ കുത്തി സർ.
സർ എന്താ പറയുക, ഒരുപാട് ചോര പോയി.
ടാക്സിക്കാരന്റെയല്ല സാർ, ആ വട വിൽക്കുന്നവന്റെ.
ആംബുലൻസ് വന്നിട്ടാണ് ഞാനവിടെ നിന്ന് ഒഴിവായത്.
ഇല്ലില്ല, ഞാനിപ്പോ എത്തും, മുകളിലേക്ക് വന്നോണ്ടിരിക്കുകയാ.
പെട്ടെന്ന് വരാം. ഓക്കെ.
സാബ്ജി, ഈ കഥയിൽ ഞാൻ രക്ഷപ്പെടുമോ?
അതൊക്കെ ബോസ്സിന്റെ മൂഡ് പോലെയിരിക്കും.
സാറിന് ഇതിനൊക്കെ ട്രെയിനിങ് കിട്ടിയിരുന്നോ?
എത്ര പെട്ടെന്നാണ് കഥയുണ്ടാക്കുന്നത്!
കല്ല്യാണം കഴിച്ചു നോക്ക്, നിന്ന നിൽപ്പിൽ ഒരു പാട് കാര്യങ്ങൾ ചെയ്യേണ്ടി വരും.
- ഹേയ്, മുത്തേ! ചില്ലറയുണ്ടോ? - ഇല്ല.
- ഗുഡ് മോർണിംഗ്. സുഖമല്ലേ? - ഗുഡ് മോർണിംഗ്, സർ.
- അടിപൊളിയായിട്ടുണ്ടല്ലോ! - സർ.
ശ്രീകാന്ത്, ജെകെ...
നിങ്ങൾ വീണ്ടും മീറ്റിങ്ങിന് എത്താൻ വൈകി.
ശരിക്കും? വൈകിയോ?
സോറി.
മുകളിലേക്ക് വാ.
ഇവർ മൂന്നുപേരും കടൽ വഴി കടക്കാൻ ശ്രമിക്കുകയായിരുന്നു.
ഇവർ മൽസ്യബന്ധന ബോട്ട് പിടിച്ചെടുത്തു, ക്യാപ്റ്റനെ കൊന്നുകളഞ്ഞു.
സൗത്ത് കൊച്ചിയിൽ വെച്ച് കോസ്റ്റ് ഗാർഡിന്റെ പിടിയിലായി.
ഇപ്പൊ അവർ കോസ്റ്റ് ഗാർഡിന്റെ കസ്റ്റഡിയിലാണ്.
മൊയ്‌നുദ്ധീൻ എന്ന ആസിഫ്.
തിരുവനന്തപുരം ബസ് സ്ഫോടനം. മൈസൂർ ഹൈക്കോടതി സ്ഫോടനം..
ഈ രണ്ട് കേസിലും പ്രതിയാണ്.
ആ ബോട്ട് രജിസ്റ്റർ ചെയ്തത് ലക്ഷ്വദ്വീപിലാണ്.
ഇവർ കുറച്ചു ദിവസം അവിടെ ഒളിച്ചു കഴിയുകയായിരുന്നു എന്നാണ് എന്റെ ഊഹം.
ബാക്കി രണ്ടു പേരും ആരാണ് സാർ?
എല്ലാം കേരളീയരാണ്.
ആസിഫിന്റെ നാടിന്റെ അടുത്തുതന്നെയാണ് ഇവരും.
കുറച്ച് വർഷങ്ങൾക്ക് മുൻപ് ഇവർ അപ്രത്യക്ഷരായി.
രണ്ടുപേരും സിറിയയിലേക്ക് കടന്ന് ഐസിസിൽ ജോയിൻ ചെയ്തോ എന്ന് സംശയമുണ്ട്.
എന്നാലും ഇവരുടെ പേരിൽ നിലവിൽ ഒരു ക്രിമിനൽ റെക്കോർഡുമില്ല.
മൂസ റഹ്മാൻ, കാസർഗോഡ്, 24 വയസ്, ഐഐടി കാൺപൂർ!
ഇംത്യാസ് അബൂബക്കർ..
ഡൽഹിയിൽ നിന്ന് ഓർഡർ വന്നിട്ടുണ്ട്...
അവരെ ചോദ്യം ചെയ്ത് വിവരങ്ങൾ ശേഖരിക്കാൻ.
ഒരാഴ്ചത്തേക്ക് കസ്റ്റഡിയിൽ കിട്ടിയിട്ടുണ്ട്.
സി.ഐ.എസ്.എഫ് ടീം ഇന്നവരെ നമുക്ക് കൈമാറും.
നിങ്ങൾ രണ്ടുപേരും പോയി അതിനുള്ള മേൽനോട്ടം നിർവഹിക്കണം.
സപ്പോർട്ടിന് ഫോഴ്‌സ് വണും അവിടെയുണ്ടാവും.
കൊച്ചിയിൽ നിന്നുള്ള ഫ്‌ളൈറ്റ് രണ്ടുമണിക്ക് ഇവിടെയെത്തും.
പോകുന്ന വഴിക്ക് വടപാവ് കഴിക്കാൻ വേണ്ടി പോവരുത്.
ഇല്ല, സാർ.. അത്..
സാർ, സാർ, ഇങ്ങേർക്കാണ് അതിന്റെ ഭ്രാന്ത്.
ഞാൻ ചുമ്മാ കമ്പനി കൊടുക്കുന്നു എന്നേയുള്ളൂ.
ശരി, സാർ.
സാർ, ആ.. ഹോം ലോണിന്റെ കാര്യം..
- അതിനെ പറ്റി നമുക്ക് പിന്നെ സംസാരിച്ചു കൂടെ? - അല്ല സാർ, ഞാൻ ചോദിച്ചെന്നെയുള്ളൂ.
നിന്റെ കാര്യത്തിൽ മുൻഗണന തരാൻ..
...ഞാൻ എച്ച്.ആറിൽ പറഞ്ഞിട്ടുണ്ട്.
എന്തെങ്കിലും പുരോഗതി ഉണ്ടായാൽ അറിയിക്കാം, ഓക്കെ?
ശരി സാർ. താങ്ക്യൂ സർ.
ഒരു ജൂനിയർ അനലിസ്റ്റ് ഇന്ന് ജോയിൻ ചെയ്യുന്നുണ്ട്,
ഐ ബിയിൽ നിന്ന് ട്രാൻസ്ഫർ ആയതാണ്.
ആരെങ്കിലുമൊരാൾ എല്ലാമൊന്ന് പറഞ്ഞ് കൊടുക്കണം.
- ശരി... - ഞാൻ ചെയ്യാം, സാർ!
ഓക്കെ സാർ. താങ്ക്യൂ സർ.
പുതിയ കക്ഷി!
ഇതാണല്ലേ നിനക്കിത്ര ആവേശം!
ഒന്ന് അടങ്ങേടോ തൽപഡെ, അവളിങ്ങു വന്നതല്ലെയുള്ളു..
അസൂയപ്പെടേണ്ട തിവാരി.
അത് നിന്റെ ആരോഗ്യത്തിന് ഹാനീകരമാണ്.
ത്രെറ്റ് അനാലിസിസ് ആൻഡ് സർവെയിലൻസ് സെല്ലിലേക്ക് സ്വാഗതം.
നമ്മൾ എൻ ഐ എ ക്കാണ് റിപോർട്ട് ചെയ്യുന്നത്.
പിന്നെ നമ്മൾ "റോ" യുമായി ഏകോപിച്ചു പ്രവർത്തിക്കുന്നു.
അതു പോലെ ഫോഴ്സ് വണ്ണുമായിട്ടും.
നമ്മുടെ പ്രധാന ജോലിയെന്നത്, ആക്രമണങ്ങൾ സംഭവിക്കുന്നതിന് മുമ്പ് തന്നെ അത് മുൻകൂട്ടിപ്പറയലാണ്.
പുറത്തുള്ളവർക്ക് നമ്മളെ പറ്റി കൂടുതലൊന്നുമറിയില്ല.
നമ്മൾ എല്ലാം ട്രാക്കുചെയ്യുന്നു.
സോഷ്യൽ മീഡിയ പോസ്റ്റ് മുതൽ, ചാറ്റ് മെസ്സേജുകൾ അങ്ങനെ എല്ലാം.
ഈ അൽഗോരിതം സംശയാസ്പദമായ പ്രവർത്തനങ്ങളെ വേർതിരിച്ചെടുക്കുന്നു.
അത് ഏതായാലും, ആരായാലും
അത് ഒരു തീവ്രവാദ ഭീഷണിയായിരിക്കാം.
ജനാധിപത്യം പോലത്തന്നെ, സ്വകാര്യതയെന്ന് പറയുന്നതും വെറുമൊരു സങ്കല്പം മാത്രമാണ്.
എന്നാലും ട്രാക്ക് ചെയ്യാൻ പറ്റാത്ത
കുറച്ച് ആപ്പുകളുമുണ്ട്, ടെലഗ്രാം പോലെയുള്ളത്.
സാർ അപ്പോൾ ഡാർക്ക് നെറ്റോ?
കൂടുതൽ ഭീഷണി അവിടെ നിന്നല്ലേ ഉണ്ടാവുന്നത്?
ശരിയാണ്.
നന്നായിട്ടുണ്ട്.
- കാമുകനുണ്ടോ? - എന്ത്?
തനിക്ക് കാമുകനുണ്ടോന്ന്?
- സർ, അതും ഇതും തമ്മിലെന്ത് ബന്ധം? - വലിയ ബന്ധമുണ്ട്!
നമ്മുടെ ജോലി എന്താണെന്നത്
നമുക്ക് അത്രയ്ക്ക് വിശ്വാസമുള്ളവരെ മാത്രമേ അറിയിക്കാൻ പാടുള്ളൂ.
തീർച്ചയായും, സർ.
ഡിപ്പാർട്ട്‌മെന്റിൽ നിന്നും നേരത്തേ ഇത് സംബന്ധിച്ചുള്ള അറിയിപ്പുകൾ എനിക്ക് ലഭിച്ചതാണ്.
- എനിക്കത് ചെയ്യാൻ സാധിക്കുമെന്ന ഉറപ്പുണ്ട്... - എനിക്കറിയാം.
ഞാൻ പറഞ്ഞെന്നെയുള്ളു.
തീർച്ചയായും, സർ.
എന്നെ ജെകെ എന്ന് വിളിച്ചോളൂ.
- തീർച്ചയായും, മിസ്റ്റർ ജെകെ. - വെറും ജെകെ.
- തീർച്ചയായും, ജെകെ. - ശരി.
- പോവാം? - നടന്നോളൂ.
- ചായ കുടിക്കുന്നോ? - ഇല്ല, താങ്ക്യൂ.
പിന്നെ ഇത് സീനിയർ അനലിസ്റ്റ്, ശ്രീകാന്ത് തിവാരി.
'ദി ശ്രീകാന്ത് തിവാരി'?
"ദി"?
അതിനും മാത്രം താനെന്താ ചെയ്തത്?
സർ, ഞങ്ങൾ നിങ്ങളെക്കുറിച്ച് ഒരുപാട് കേട്ടിട്ടുണ്ട്.
സാറിന്റെ ഫീൽഡിലുള്ള വർക്കുകൾ
ഇന്നും അക്കാദമിയിൽ പഠിപ്പിക്കുന്നുണ്ട്.
നേരിട്ട് കാണാൻ കഴിഞ്ഞതിൽ ഒരുപാട് സന്തോഷമുണ്ട്, സർ.
നാട് എവിടെയാ?
സർ, ഞാൻ സോയ, ലക്‌നൗവിൽ നിന്നാണ്.
ഓഹ് ലക്‌നൗ, എത്ര മനോഹരമായ നാടാണെന്നോ!
അവിടെ നല്ല കിടിലൻ ഫുഡ് കിട്ടും!
ഞാൻ ശ്രീകാന്ത് തിവാരി, ശരിക്കും നാട് ബനാറസാണ്.
- കണ്ടതിൽ സന്തോഷം, സർ. - ഇവിടെ എങ്ങനെയാ എത്തിപ്പെട്ടത്?
അത് അങ്ങനെയങ്ങ് സംഭവിച്ചതാണ്, സാർ. ഞാൻ എൻജിനീറിങ് ചെയ്യുകയായിരുന്നു.
പിന്നെ ഒരു ദിവസമെനിക്ക് തോന്നി, ഞാനെന്താണീ ചെയ്യുന്നതെന്ന്.
അങ്ങനെ ഞാൻ ജോലി മാറ്റി.
എന്നിട്ട് നിങ്ങൾ ഇന്റലിജൻസിലേക്ക് വന്നു.
അതൊരു നീണ്ട കഥയാണ്. അത് ഞാൻ പിന്നീട് പറഞ്ഞുതരാം.
ശരി, നിനക്ക് ഇങ്ങേരിൽ നിന്നും ഒരുപാട് കാര്യങ്ങൾ പഠിക്കാൻ കഴിയും.
ഇങ്ങേർക്ക് മനോഹരമായ രണ്ട് കുട്ടികളുണ്ട്, പിന്നെ അതിസുന്ദരിയായ ഭാര്യയും!
- പോവാം? - പോവാം.
- താൻ വരുന്നില്ലേ? - സർ, ഞാനോ?
വരുന്നേ, തനിക്ക് ഒരേ സമയം വിദഗ്ദ്ധനിൽ നിന്നും ആചാര്യനിൽ നിന്നും കാര്യങ്ങൾ പഠിക്കാം.
പോവാം?
- ശ്രീകാന്ത് തിവാരി. - ഹലോ.
ജെകെ തൽപ്പഡെ.
- ഹായ്. - ഹലോ.
- സോയ. - ഹായ്.
- ടാസ്കിൽ നിന്നാണ്. - ഇമ്രാൻ പാഷ, ഫോഴ്‌സ് വൺ
നിങ്ങളെ മുംബൈയിൽ പുതുതായി പോസ്റ്റു ചെയ്‌തതാണോ?
അതെ, ഞാൻ എൻ.എസ്.ജി യിൽ ആയിരുന്നു.
ഫ്ലൈറ്റ് ഡിലെയാണ്.
നിങ്ങൾ അവിടെയിരുന്നോളൂ.
അവർ മൂന്നുപേരെയും സുരക്ഷിതമായി നിങ്ങൾക്ക് കൈമാറേണ്ടത് എന്റെ ഉത്തരവാദിത്തമാണ്.
അതുകൊണ്ട് എനിക്ക് ബുദ്ധിമുട്ടുണ്ടാക്കാതെ അവിടെയിരിക്കണം, പ്ലീസ്.
ശരി.
എന്താ അവന്റെ പ്രശ്നം?
അത് വിട്.
വല്യ റാംബോയെന്നാണോ അവന്റെ വിചാരം?
വിടടോ.
അവനോട് പറഞ്ഞേക്ക്, നമ്മളും ഫീൽഡ് ഏജന്റ്‌സ് ആണെന്ന്.
അല്ലാതിവിടെ...
അത് വിടെടോ, ഇങ് വാ!
താങ്ക്യൂ.
എന്തുപറ്റി?
ഒന്നൂല്ല.
മധുരം കണക്കല്ലേ?
മിസ്റ്റർ ശ്രീകാന്ത് തിവാരി?
ഇത് സെന്റ് ആർച്ചേഴ്‌സ് സ്‌കൂളിൽ നിന്നാണ്.
നിങ്ങളുടെ മകൾ ദൃതിയെ കുറിച്ച് പറയാനാണ്.
അതെ, പറഞ്ഞോളൂ.
- നിങ്ങളുടെ മകൾ... - ഞാനൊന്ന് സംസാരിച്ചോട്ടെ?
പപ്പാ, പപ്പയൊന്ന് പെട്ടെന്ന് ഇവിടേക്ക് വരാമോ?
- പക്ഷേ, എന്താ സംഭവിച്ചത്? - ഒന്നുമില്ല.
ഒരു ചെറിയ ടാബ്ലറ്റ് കണ്ടതിനാണ് ഇത്ര വലിയ സീനുണ്ടാക്കുന്നത്.
ടാബ്ലെറ്റോ? എന്ത് ടാബ്ലറ്റ്?
- ഇത് വെറും ആന്റി-സ്പേസ്‌മോഡിക് ടാബ്ലറ്റാണ്. - എന്ത്?
- എന്തിന്? - പപ്പാ!
ആന്റി-സ്പേസ്‌മോഡിക് ടാബ്ലെറ്റ്! (പേശി സംബന്ധമായ വേദനയ്ക്കുള്ള ഗുളിക)
ഓക്കെ, ശരി.
ശരി. പേടിക്കണ്ട, സമാധാനിക്ക്.
- നീ അമ്മയെ വിളിച്ചോ? - അമ്മയെ അറിയിച്ചാലുണ്ടല്ലോ, അമ്മ തിരിച്ച് എന്നെ ചീത്ത വിളിക്കും.
പക്ഷേ ഞാനെങ്ങനെ വരാനാണ്? ഞാനിവിടെ തിരക്കിലാണ്!
ഞാനെങ്ങനെ?.. നീയെന്നെ വിളിച്ചയുടനെ എനിക്കങ്ങനെ വരാൻ പറ്റോ?
അപ്പൊ, നിങ്ങള് വരില്ല?
മോളെ പറഞ്ഞല്ലോ, എനിക്കങ്ങനെ പെട്ടെന്ന് വരാൻ പറ്റില്ല മോളേ.
മാത്രമല്ല, നിന്റെ അമ്മക്ക് ഇങ്ങനെയുള്ള കാര്യങ്ങൾ വളരെ നന്നായി കൈകാര്യം ചെയ്യാനറിയാം.
നീ നിന്റെ അമ്മയെ വിളിക്ക്
അവളിത് കൈകാര്യം ചെയ്തോളും.
പപ്പാ, ഇവരിവിടെ കലിതുള്ളി നിൽക്കുകയാണ്.
അവർക്ക് ഇപ്പോൾ തന്നെ എന്നെ സസ്‌പെൻഡ് ചെയ്യണം.
സസ്‌പെൻഡ്?
ഇല്ല. പറ്റില്ല!
കിടന്ന് മോങ്ങാതെ, ഫ്ലൈറ്റ് വന്ന ഉടനെ തന്നെ ഞാനിവിടെ തിരിച്ചെത്തും. മനസ്സിലായോ?
അപ്പൊ പേപ്പർ വർക്കുകളൊക്കെ ഞാൻ ഒറ്റയ്ക്ക് ചെയ്യണം, അല്ലേ?
നീ എല്ലാം ഒറ്റയ്ക്കുണ്ടാക്കാൻ തുടങ്ങിയല്ലോ?
കോഫി കുടിക്ക്.
സത്യം പറയണം.
നീയെന്തെങ്കിലും ആവശ്യമില്ലാത്ത ഗുളികയാണോ കൊണ്ടുവന്നത്?
പപ്പാ, എനിക്ക് വയറു വേദനിക്കുന്നു!
ശരിക്കും?
ഓക്കെ. ഇരിക്ക്, ഇരിക്ക്.
ഞാൻ കൈകാര്യം ചെയ്തോളാം, പേടിക്കണ്ട.
- മിസ്റ്റർ ശ്രീകാന്ത്. - പറയൂ മാഡം.
ഇത് മറ്റുള്ള സ്കൂളുകൾ പോലെയല്ല.
ഈ സ്കൂളിൽ, ഞങ്ങൾ അച്ചടക്കം വളരെ ഗൗരവമായാണ് കാണുന്നത്.
- അതെ, മാഡം. - നമുക്ക് അച്ചടക്കമില്ലെങ്കിൽ,
പിന്നെ നമ്മളും മൃഗങ്ങളും തമ്മിൽ എന്ത് വ്യത്യാസമാണുണ്ടാവുക?
അതെ, നിങ്ങൾ പറയുന്നത് വളരെ ശരിയാണ്, സിസ്റ്റർ.
അതെ, ഞങ്ങൾ ഞങ്ങളുടെ നിയമങ്ങൾ വളരെ കർശനമായി നടപ്പാക്കും.
മിസ്റ്റർ ശ്രീകാന്ത്, നമ്മളിവിടെ ചർച്ച ചെയ്യുന്നത് ഒരു ലഘുവായ കാര്യത്തെപ്പറ്റിയല്ല.
ക്ഷമിക്കണം, സിസ്റ്റർ.
ഞാനൊരു പ്രധാനപ്പെട്ട മീറ്റിങിന്റെ ഇടയിൽ നിന്നാണ്...
നിങ്ങളുടെ മകളെ വളർത്തുന്നതിനേക്കാൾ...
പ്രധാനപ്പെട്ട വേറെന്ത് കാര്യമാണുള്ളത്?
അവരെത്തിയിട്ടുണ്ട്.
ഈ ടാബ്ലെറ്റ് കഴിക്കുമ്പോളാണ് നിങ്ങളുടെ മകൾ പിടിക്കപ്പെട്ടത്, മിസ്റ്റർ ശ്രീകാന്ത്.
ഇതെന്താണെന്ന് നിങ്ങൾക്കറിയാമോ?
സോറി സിസ്റ്റർ.
ആഹ്, ഇത്...
ഇത് ആന്റി-സ്പേസ്‌മോഡിക് ടാബ്‌ലറ്റാണ്.
അത് അവള് പറയുന്നതല്ലേ?
ഇതെന്താണെന്ന് ശരിക്കും നിങ്ങൾക്കറിയാമോ?
ഇതിനേതെങ്കിലും ഡോക്ടറുടെ ചീട്ടുണ്ടോ?
എനിക്ക് മനസ്സിലാവും, സിസ്റ്റർ.
പക്ഷേ, ദൃതി അങ്ങനെയുള്ള കുട്ടിയല്ല.
അവൾ വളരെ നല്ല കുട്ടിയാണ്.
- എനിക്ക് എന്റെ മകളെ അറിയാം. - "എനിക്ക് എന്റെ മകളെ അറിയാം"?
നിങ്ങളുടെ മകൾ ആഴ്ചയിൽ അഞ്ചു ദിവസം എന്റെ സ്കൂളിൽ വരാറുണ്ട്.
എത്ര സമയം നിങ്ങൾ, നിങ്ങളുടെ മകളോടൊപ്പം ചിലവഴിക്കാറുണ്ട് മിസ്റ്റർ ശ്രീകാന്ത്?
ക്ഷമിക്കണം, സിസ്റ്റർ.
എന്താണെന്ന് വെച്ചാൽ, എന്റെ സഹപ്രവർത്തകൻ ജെകെ, വിഷാദ രോഗത്തിന് ചികിത്സ നടന്നുകൊണ്ടിരിക്കുകയാണ്.
ആറ് മാസം മുൻപ് അവന്റെ ഡിവോഴ്‌സ് കഴിഞ്ഞു.
പക്ഷേ, അവനിത് വരെ അത് ഉൾകൊള്ളാൻ സാധിച്ചിട്ടില്ല.
പിന്നെ അവനൊരു ഒതുങ്ങിക്കൂടിയ ടൈപ്പാണ്.
ഒരുപാട് പേരോടൊന്നുമങ്ങനെ സംസാരിക്കുകയൊന്നും ചെയ്യില്ല.
അതാണ് ഇടയ്ക്കിടക്ക് എന്നെയിങ്ങനെ വിളിച്ചോണ്ടിരിക്കുന്നത്.
എന്റെ പേടിയെന്താണെന്ന് വെച്ചാൽ ഞാൻ ഫോണെടുക്കാത്തത് കൊണ്ടെങ്ങാനും..
...ഇനിയിവൻ ആത്മഹത്യക്ക് ശ്രമിക്കുമോയെന്നാണ്.
ശരി.
നമ്മളെവിടെയായിരുന്നു പറഞ്ഞ് നിർത്തിയത്, സിസ്റ്റർ?
സാർ, ഞാൻ തീവ്രവാദിയല്ല.
ഞാൻ വെറുമൊരു കമ്പ്യൂട്ടർ എന്ജിനീയറാണ്.
ഞാൻ ഒന്നും ചെയ്തിട്ടില്ല, സാർ.
എന്റെ ഉമ്മയെങ്ങാനും ഇതറിഞ്ഞാൽ..
അവർ ഹൃദയം പൊട്ടി മരിക്കും, സാർ.
പ്ലീസ്, എന്നെ വിടൂ.
ഹേയ്, അടങ്ങിയിരിക്ക്!
എനിക്കറിയാം, നീയെന്താണ് ആലോചിക്കുന്നതെന്ന്.
"നമ്മളെന്താണീ ചെയ്യുന്നത്? ഇതുകൊണ്ട് എന്ത് കാര്യമാണുള്ളത്?
ഇതൊക്കെ ആർക്കും ചെയ്യാവുന്ന കാര്യമാണ്."
- ഇല്ല, ഇല്ല ഞാനങ്ങനെയൊന്നും ചിന്തിച്ചിട്ടില്ല... - അല്ല, അല്ല! നീ ചിന്തിക്കുന്നതും ശരിയാണ്.
ഇതൊന്നും നമ്മുടെ പണിയല്ല.
ഇവരെ കൈമാറ്റം ചെയ്യേണ്ടത് ഫോഴ്സ് വണ്ണിന്റെ ചുമതലയാണ്.
പക്ഷേ, നമ്മുടെ സാന്നിധ്യം വളരെ പ്രധാനപ്പെട്ടതാണ്..
മേൽനോട്ടം വഹിക്കാൻ.
മേൽനോട്ടം വളരെ നിർണായകമാണ്.
നാശം!
കോപ്പ്! അവർ രക്ഷപ്പെട്ടു!
- നമുക്ക് ബാക്കപ്പ് വേണം. - മുകളിൽ!
സാർ, ആ ചേരിയുടെ ഭാഗത്തേക്കാണ് പോയത്.
ഇത് അവളുടെ ആദ്യമായിട്ടുള്ള തെറ്റ് ആയത് കൊണ്ടും..
അവളുടെ ക്ലാസ്സ്മേറ്റ് ആ ടാബ്‌ലറ്റ് ഉപയോഗിച്ചിട്ടില്ലാത്തതിനാലും..
ഈ ഒരു തവണത്തേക്ക് ഞാൻ ദൃതിയോട് കരുണ കാണിക്കാം.
പക്ഷേ മിസ്റ്റർ ശ്രീകാന്ത്. വീണ്ടും എന്നെക്കൊണ്ടിത് പറയിക്കാൻ..
- ഇടവരുത്തരുത്. - മൈര്!
എനിക്ക് പോണം!
ആ.. ആ.. ജെകെ ബിൽഡിങിന് മുകളിൽ കയറയിരിക്കുകയാണ്, അവനിപ്പോൾ ആത്മഹത്യ ചെയ്യുമെന്നാണ് പറയുന്നത്.
- മിസ്റ്റർ, ശ്രീകാന്ത്... - സിസ്റ്റർ, ഒന്ന് മനസ്സിലാക്ക്.
എനിക്ക് ഇപ്പോൾ പോയി, അവനെ തടഞ്ഞേ മതിയാവൂ, പ്ലീസ്!
നിങ്ങള് കാര്യമായിട്ടാണോ?
നിങ്ങളുടെ മകളുടെ കാര്യമോ?
എനിക്കവളെ സസ്‌പെൻഡ് ചെയ്യേണ്ടി വരും, മിസ്റ്റർ ശ്രീകാന്ത്!
ഞാൻ കാല് പിടിക്കാം.
സസ്പെൻഡിന്റെ കാര്യം നമുക്ക് നാളെ സംസാരിക്കാം.
ഓക്കെ? നിങ്ങളൊന്നെന്റെ അവസ്‌ഥ മനസ്സിലാക്ക്.
- ആ ആന്റി നിന്നെ സസ്‌പെൻഡ് ചെയ്യാനുള്ള മൂഡിലാണ്. - എന്ത്?
പക്ഷേ നിങ്ങളെന്നെ സഹായിക്കാൻ വേണ്ടിയല്ലേ വന്നത്?
നിങ്ങളെന്താണ് ചെയ്‍തത്?
പേടിക്കണ്ട. നാളെ ഞാനെല്ലാം ശരിയാക്കും.
പിന്നെ അമ്മ ചോദിച്ചാൽ പറയണം, പ്രിൻസിപ്പാൾ ഭയങ്കര ചൂടിലായിരുന്നു, എന്ത് പറഞ്ഞിട്ടും കേൾക്കുന്നുണ്ടായിരുന്നില്ലെന്നും.
ഇല്ല, ഞാൻ അമ്മയോട് കള്ളം പറയാൻ പോവുന്നില്ല.
എന്ത്?
നീ അവളോട് കള്ളം പറയില്ലെന്നോ?
എന്നിട്ട് നിനക്ക് വേണ്ടി ദിവസവും പത്ത് പ്രാവശ്യം ഞാനവളോട് കള്ളം പറയണമല്ലേ?
ആയിക്കോട്ടെ, നിന്റെ അമ്മ ഇക്കാര്യം അറിഞ്ഞാലുണ്ടല്ലോ, അപ്പൊ മനസ്സിലാവും.
ഡൽഹിയും കാൺപൂരും ഒന്നാക്കിക്കളയും അവള്!
ഞാൻ തിരിച്ച് വരും.
അവരവിടെ എവിടെയോ ഒളിച്ചിരിപ്പുണ്ട്.
നായ്ക്കളുടെ കൈയിൽ തോക്കുകളുണ്ട്.
ഒന്നും നോക്കണ്ട, വെടിവെച്ചോ.
- ശരി, സാർ. - നിന്റെ തോക്ക് താ.
വെടിവെച്ച് കൊന്നേക്ക്.
ശരി, സാർ.
പോ! അകത്തേക്ക് പോ!
പോ അകത്തേക്ക് പോ! അകത്തേക്ക്!
മുകളിൽ! മുകളിൽ നോക്ക്!
ശരി, സാർ.
എനിക്കവരെ കിട്ടി. അവർ ചർച്ചിന്റെ ഭാഗത്തെക്കാണ് പോയികൊണ്ടിരിക്കുന്നത്.
ഇവിടുന്ന് പോ! പോ!
മാറ്! ഇവിടുന്ന് മാറ്!
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
അവനെ കാണാൻ പറ്റുന്നുണ്ടോ?
ക്ലിയർ ഷോട്ട് കിട്ടിക്കഴിഞ്ഞാൽ, വെടിവെച്ചോ.
- വരണം, "ദി" ശ്രീകാന്ത് തിവാരി! - സോറി ഡാ.
ആ പാഷക്ക് ഭ്രാന്തായിരിക്കുകയാ!
ഓരോരുർത്തർ ഓരോരുത്തരായി വെടിവെച്ചിടുകയാ.
രണ്ടുപേരെ ഇപ്പൊ തന്നെ കൊന്നുകളഞ്ഞു.
എത്ര സമയമായി? എനിക്ക് ബാക്കപ്പ് വേണം.
പെട്ടെന്ന്!
പാഷ!
നിനക്ക് എല്ലാരേയും കൊല്ലണോ?
നമുക്ക് ഇവരെ ജീവനോടെ വേണം! ജീവനോടെ!
ഞങ്ങൾ അവരെ കൊന്നില്ലായിരുന്നെങ്കിൽ, ഇപ്പൊ ഞങ്ങളൊക്കെ ഇവിടെ ശവമായി കിടന്നേനെ!
ഞങ്ങളെ ഞങ്ങളുടെ ജോലി ചെയ്യാൻ വിടണം!
ഇത് ടാസ്കിന്റെയും കൂടി ഓപ്പറേഷനാണ്.
- ഫോഴ്‌സ് വണ്ണിന്റേത് മാത്രമല്ല. - ആ നായ്ക്കൾ എന്റെ പിള്ളേരെ കൊന്നു!
അതുകൊണ്ട് എല്ലാരെയുമങ്ങ് കൊന്നുകളായാമെന്നൊണോ?
പിന്നെ ഞങ്ങൾ ആരിൽ നിന്നാണ് വിവരങ്ങൾ ശേഖരിക്കേണ്ടത്?
തോക്ക് താഴ്ത്ത്.
പക്ഷേ അവനിനിയെങ്ങാനും ഒരു വെടി വെച്ചാൽ...
ഞാൻ അകത്ത് കയറി അവന്റെ ശരീരം അരിപ്പയാക്കും.
സാർ, ബാക്കപ്പ് എത്താറായി.
അവന്റെ പേരെന്താ?
- അത്.. ആരാണെന്ന് ശരിക്കറിയില്ല... - സർ, മൂസ. മൂസ റഹ്മാൻ.
ആദ്യം വെടികൊണ്ടത് അബൂബക്കറിനാണ്.
രണ്ടാമത്തേത് ആസിഫ്, ഇവരുടെ നേതാവ്.
മൂസാ!
മൂസ റഹ്മാൻ!
അതല്ലേ നിന്റെ പേര്?
കൈ ഉയർത്തി പിടിച്ച്...
പുറത്തേക്ക് വാ.
നിനക്ക് ഹിന്ദി അറിയാമോ?
ഞാൻ ഒന്നും ചെയ്തിട്ടില്ല!
ഇതൊന്നും ഞാനല്ല തുടങ്ങി വെച്ചത്.
നോക്കൂ, മൂസാ, നിന്റെ രണ്ട് സുഹൃത്തുക്കളും..
കൊല്ലപ്പെട്ടു.
നിനക്ക് ജീവിക്കണമെങ്കിൽ
കൈകൾ ഉയർത്തിപ്പിടിച്ച് പുറത്തേക്ക് വാ!
അവരെന്റെ സുഹൃത്തുക്കളൊന്നുമല്ല.
എനിക്ക് ഇതൊന്നും ചെയ്യണമെന്നുണ്ടായിരുന്നില്ല.
പക്ഷേ ആ തെണ്ടി ആസിഫ് ഞാൻ പറയുന്നതൊന്നും കേൾക്കാൻ കൂട്ടാക്കിയില്ല.
ഞാൻ വെറുമൊരു കമ്പ്യൂട്ടർ എൻജിനീയർ മാത്രമാണ്.
എനിക്ക് എങ്ങനെയെങ്കിലും സിറിയയിൽ നിന്ന് പുറത്ത് കടന്ന്...
എന്റെ ഉമ്മയെ കാണണമെന്ന് മാത്രമേ ഉണ്ടായിരുന്നുള്ളൂ.
എനിക്ക് എന്റെ ഉമ്മയുടെ അടുത്തേക്ക് പോണമെന്നെ ഉണ്ടായിരുള്ളൂ!
ഓഫിസിൽ വിളിച്ച് പറ, ഇവന്റെ ഉമ്മാനെ കുറിച്ചുള്ള വിവരങ്ങൾ ശേഖരിക്കാൻ.
നിനക്ക് നിന്റെ ഉമ്മാന്റെ അടുത്തേക്ക് തിരിച്ചു പോവണ്ടെ?
എങ്കിൽ പിന്നെ നിനക്ക് ഇത്ര ആലോചിക്കേണ്ട കാര്യമെന്താ?
കീഴടങ്ങിക്കോ.
ഞാൻ നിനക്ക് വാക്ക് തരുന്നൂ. ഞാൻ നിന്നെ നിന്റെ ഉമ്മയുടെ അടുത്ത് കൊണ്ടുപോവാം.
പന്ന കാഫിറേ! എന്നെ നിങ്ങളെന്താണ് ചെയ്യുകയെന്ന് എനിക്കറിയാം.
ഞാനെപ്പോളാണോ പുറത്ത് വരുന്നത്, അപ്പോൾ തന്നെ വെടിവെച്ച് കൊല്ലും, അല്ലേ?
അങ്ങനെയല്ലേ അവരെയും കൊന്നത്.
ഹേയ്, അങ്ങനെയൊന്നും സംഭവിക്കില്ല. ഞാൻ നിനക്ക് വാക്ക് തരാം.
എനിക്ക് നിങ്ങളെ ഒരുർപ്പ്യെന്റെ വിശ്വാസമില്ല.
നിനക്ക് ഞങ്ങളെ വിശ്വാസമില്ലേ?
എന്നാൽ കേട്ടോ.. എനിക്ക് നിന്നെ വിശ്വാസമാണ്.
ഞാനീ തോക്ക് ഇവിടെ ഇട്ടിട്ട് നിന്റെ അടുത്തേക്ക് വരാം.
മനസ്സിലായോ? ഞാൻ വരികയാണ്
പുല്ലേ! നിനക്ക് ഭ്രാന്താണോ?
- ഞാനെന്താണ് ചെയ്യുന്നതെന്ന് എനിക്ക് നന്നായി അറിയാം. - കോപ്പറിയാം!
- നീയെന്തിനാണ് സ്വയം ഇരയാവുന്നത്? - പിന്നെ ഞാനെന്ത് ചെയ്യണം?
ഇപ്പൊ ഞാനകത്ത് പോയി അവനോട് സംസാരിച്ചിട്ടില്ലെങ്കിൽ,
ഇവിടെ കിടക്കുന്ന സകല നായിന്റെ മക്കളും കൂടി അവനെ വെടിവെച്ചു കൊന്നുകളയും.
ആ നായി നിന്നെ വെടിവെച്ചാലോ?
നീയെന്താണ് മൈരേ എപ്പോഴും നെഗറ്റീവായി ചിന്തിക്കുന്നത്?
എനിക്കൊന്നും സംഭവിക്കാതിരിക്കാൻ വേണ്ടി ഗണപതി ഭഗവാനോട് പ്രാർത്ഥിക്ക്.
- ഗണപതി ബപ്പാ. - മോരയാ!
മോരയാ!
മൂസാ, നോക്ക്.
ഈ തോക്ക് ഞാൻ താഴെ വെക്കുകയാണ്.
എന്റെ കൈയിൽ ആയുധമൊന്നുമില്ല.
ഓക്കെയല്ലേ?
നിന്നെ വിശ്വസിച്ച് അകത്ത് വരികയാണ് ഞാൻ!
ഇവർ കരുതുന്നത് ഞാൻ നിന്റടുത്തേക്ക് വരുന്നത് മണ്ടത്തരമാണെന്നാണ്.
നാശം!
അബദ്ധത്തിൽ പോലും വെടിവെച്ചേക്കല്ലേ ഭായ്.
അകത്തേക്ക് വന്നോട്ടെ?
ഗണപതി ബപ്പാ മോരിയാ!
വാതിലടക്ക്!
നാശം, നാശം!
നോക്ക്, നോക്ക്.. എനിക്ക് മാത്രമേ നിന്നെ ഇവിടുന്ന് ജീവനോടെ കൊണ്ടുപോവണമെന്ന ആഗ്രഹമുള്ളൂ.
മൂസ...
- നിനക്ക് ഇപ്പൊ ഒരു ഡോക്ടറുടെ ആവിശ്യമുണ്ട്! - മിണ്ടരുത്!
എനിക്കറിയാം നീ അവരെപ്പോലെയല്ലെന്ന്.
നീ തീവ്രവാദിയെല്ലെന്ന്.
- ഞാനൊന്നും ചെയ്തിട്ടില്ല! - എനിക്കെല്ലാം മനസ്സിലാവും!
പക്ഷേ... എന്റെ ഉമ്മ കരുതും...
എന്നെ തെറ്റിദ്ധരിക്കും..
ഞാനെങ്ങനെ അവരുടെ മുഖത്ത് നോക്കും?
ഉമ്മെയെങ്ങാനും ഇതറിഞ്ഞാൽ...
ഹൃദയം പൊട്ടി മരിക്കും...
മൂസാ, നിനക്ക് ഒരുപാട് രക്തം നഷ്ടപ്പെട്ടിട്ടുണ്ട്.
നീ ഇപ്പൊ ഒന്നും ചെയ്തില്ലെങ്കിൽ,
പിന്നെ അത് വലിയ പ്രശ്നമാവും.
മൂസാ, ഞാൻ നിന്നെ ഹോസ്പിറ്റലിലേക്ക് കൊണ്ടുപോവാം.
അടുത്തേക്ക് വരരുത്!
- മൂസാ. - അടുത്തേക്ക് വരരുത്.
ഇവിടെ നടക്കുന്നതൊന്നും എനിക്ക് മനസ്സിലാവുന്നില്ലെന്നാണോ നീ കരുതുന്നത്?
അടുത്തേക്ക് വരരുത്.
ശരി.
പ്ലീസ്, പ്ലീസ് മൂസാ. മൂസാ പ്ലീസ്.
നോക്ക്, നിനക്ക് വിശ്വസിക്കാൻ പ്രയാസമായിരിക്കും...
പക്ഷേ നിന്റെ ദുഃഖം, എന്നെക്കാൾ നന്നായി മനസ്സിലാക്കാൻ മറ്റാർക്കും കഴിയില്ല.
മുൻപ് ഞാൻ നാഗാലാണ്ടിലായിരുന്നപ്പോൾ..
എന്റെ അമ്മയ്ക്ക് സുഖമില്ലെന്ന ഒരു അറിയിപ്പ് കിട്ടി.
ഞാൻ നാട്ടിലെത്തുന്നതിന് മുൻപ് തന്നെ അവരെ ദഹിപ്പിച്ചു കഴിഞ്ഞിരുന്നു.
അമ്മ ഞങ്ങളെ വിട്ട് പോവുമ്പോൾ അവസാനമായി അവരുടെ മുഖം കാണാൻ പോലും എനിക്ക് കഴിഞ്ഞില്ല, മൂസാ.
എന്റെ അമ്മ.. വീട്ടുപണിയെല്ലാം കഴിഞ്ഞ്..
നാട്ടുകാരുടെ വീടുകളിൽ പണിയെടുത്ത്, സ്വന്തം ആരോഗ്യവും കളഞ്ഞു.
തന്റെ മകൻ പഠിച്ചു വലിയൊരാളാവുന്നതും സ്വപ്നം കണ്ടു കഴിഞ്ഞിരുന്ന ആ അമ്മ..
എന്നിട്ട് ആ അമ്മയുടെ മരണ സമയത്ത് അവരുടെ മകൻ അടുത്തുണ്ടായിരുന്നില്ല.
ഞാനെന്നെ സ്വയം കുറ്റപ്പെടുത്താത്ത..
ഒരു ദിവസം പോലും കടന്നു പോവാറില്ല.
നോക്കൂ മൂസാ, എനിക്ക് എന്റെ രാജ്യവും..
നിനക്ക് നിന്റെ ജിഹാദും..
വളരെ പ്രധാനപ്പെട്ടതാണ്.
പക്ഷേ, 'അമ്മ' അമ്മ തന്നെയല്ലേ?
ഏതൊരു അമ്മയും, തന്റെ മകനെ ജീവനോടെ കാണണമെന്ന് മാത്രമേ ആഗ്രഹിക്കൂ.
മൂസാ, പുറത്തേക്ക് വാ.
ഹേയ്, തോക്ക് താഴ്ത്ത്!
താഴ്ത്തിക്കൊ!
ഒരു സോഡ .
ഒന്നെനിക്കും എടുത്തോ.
കീഴടങ്ങാൻ എങ്ങനെയാ സമ്മതിപ്പിച്ചത്?
അത് തന്നെ.. പഴയ...
"അമ്മ."
പിന്നെയും അമ്മയെ കൊന്നോ?
എന്ത് ചെയ്യാനാ?
അമ്മയുടെ മരണത്തിനേ ഇത്ര സെന്റിമെന്റ്‌സ് കിട്ടൂ.
അമ്മയുടെ ആരോഗ്യത്തിനായി എന്തെങ്കിലും വഴിപാട് നടത്തേണ്ടി വരുമെന്നാ തോന്നുന്നത്.
ദിവസവും നീ നിന്റെ അമ്മയെ കൊന്നു കൊണ്ടിരിക്കുകയാണെന്നെങ്ങാനും അവരറിഞ്ഞാലുണ്ടല്ലോ..
പിന്നെ നിന്റെ ശവമടക്ക് നടത്തുമവർ!
അവർ രണ്ടുപേർക്കും എങ്ങനെയുണ്ട്?
സർ, അബൂബക്കർ മരിച്ചു, ആസിഫിന് വളരെ ഗുരുതരമാണ്.
നിന്റെ ആദ്യദിനം എങ്ങനെയുണ്ട്?
- ആദ്യദിനം! - ഇന്നിവൾ ഒരുപാട് കാര്യങ്ങൾ പഠിച്ചിട്ടുണ്ട്.
തീർച്ചയായും, സാർ.
സാർ, നിങ്ങൾ ശരിക്കും ഒരു സംഭവമാണ്.
ആ മൂസയെ നിങ്ങൾ കൈകാര്യം ചെയ്ത രീതി, അതൊരു...
- താങ്ക്യൂ. - ഒരു നിമിഷം.
ആദ്യം നീയൊന്ന് നിന്റെ ഭാര്യയെ കൈകാര്യം ചെയ്യ്, പ്ലീസ്.
അതും പ്രധാനമാണ്.
ആ, സുചീ.
കുട്ടികളെ സ്‌കൂളിൽ നിന്ന് പിക്ക് ചെയ്യാൻ എപ്പോളാ പോവുന്നത്?
ആ ഞാനെത്തി, ഗേറ്റിന്റെ മുൻപിലുണ്ട്.
ഏത് ഗേറ്റിന്റെ?
സ്കൂൾ ഗേറ്റിന്റെ.
അഥർവ്!
ദൃതി! കുട്ടികൾ എത്തിയിട്ടുണ്ട്.
ദൃതിയേയും അഥർവിനെയും ഞാൻ പിക്ക് ചെയ്തിട്ടുണ്ട്.
നിങ്ങൾക്ക് വേറെയും മക്കളുണ്ടെങ്കിൽ അവരുടെ പേര് പറഞ്ഞു താ..
നാളെ ഞാൻ അവരെയും പിക്ക് ചെയ്യാം!
രണ്ടെണ്ണം വീശിയാലോ?
വീട്ടിലൊരു വലിയ യുദ്ധം തന്നെ നടക്കാൻ പോവുകയാണ്.
യുദ്ധം നടക്കാൻ പോവുകയാണെങ്കിൽ, രണ്ടെണ്ണം അടിച്ചിട്ട് പോണം.
കുറഞ്ഞതൊരു ബുള്ളറ്റ് പ്രൂഫ് ജാക്കറ്റെങ്കിലും ആവുമല്ലോ?
മേജർ സമീർ വരുന്നുണ്ട്.
ഫൈസാൻ സാബ്.
ഇവിടെ നിങ്ങൾക്ക് അസൗകര്യങ്ങളൊന്നും ഇല്ലല്ലോ?
ഹേയ്, ഒട്ടുമില്ല!
നിങ്ങൾ വളരെ നല്ല സൗകര്യങ്ങളാണ് ഇവിടെ ഒരുക്കി വെച്ചിരിക്കുന്നത്.
ജനറൽ അൻസാരി നിങ്ങളോട് സലാം പറയാൻ പറഞ്ഞിട്ടുണ്ട്.
ദൈവത്തിന്റെ രക്ഷ നിങ്ങളുടെ മേല്‍ ഉണ്ടായിരിക്കട്ടെ.
എനിക്ക് ഇത്രയും സൗകര്യങ്ങൾ ഒരുക്കിത്തന്നതിന് അദ്ദേഹത്തിന് എന്റെ നന്ദി അറിയിക്കണം.
തീർച്ചയായും.
സമീർ ഭായ്, ഞാൻ സിറിയയിലില്ലെന്ന കാര്യം അമേരിക്കക്കാർക്ക് എങ്ങനെ മനസ്സിലായി?
ഇവിടെ രഹസ്യങ്ങൾ പെട്ടെന്ന് പരക്കും, ഫൈസാൻ ഭായ്.
ഇസ്ലാമാബാദിൽ ഇപ്പോൾ സ്ഥിതി മോശമാണ്.
നമ്മുടെ പ്രധാനമന്ത്രിയുണ്ടല്ലോ? അയാളിപ്പോൾ അമേരിക്കയെ തൃപ്തിപ്പെടുത്താൻ വേണ്ടി നടക്കുകയാണ്.
അതുകൊണ്ട് ഇപ്പോൾ നിങ്ങളൊന്നും ചെയ്യാതിരിക്കുന്നതാണ് ബുദ്ധി.
- എന്നുവെച്ചാൽ? - നിങ്ങൾ പേടിക്കണ്ട.
നിങ്ങളുടെ സംരക്ഷണത്തിനായി ഞങ്ങളില്ലേ!
ഞങ്ങളുള്ള കാലത്തോളം അമേരിക്കക്കാർ നിങ്ങളെ കണ്ടുപിടിക്കില്ല.
സിഐഎ എന്റെ തലക്ക് ഒരു മില്യൺ ഡോളർ പ്രഖ്യാപിച്ചിരിക്കുകയാണ്.
എന്നിട്ട് നിങ്ങൾ പറയുന്നു, പേടിക്കേണ്ടെന്ന്?
ഞാൻ...
- എടുത്തോളൂ. - വാ, പുറത്ത് പോയി സംസാരിക്കാം.
നിങ്ങൾ സിറിയയിൽ നിന്ന് ജിഹാദിയെ അയച്ചിരുന്നില്ലേ
അവർ ഇന്ത്യയിൽ വെച്ച് പിടിക്കപ്പെട്ടു.
എന്ത്?
അവർ സഞ്ചരിച്ചിരുന്ന ബോട്ട് കോസ്റ്റ് ഗാർഡിന്റെ മുന്നിൽപ്പെട്ടുപോയി.
- അവർ ശഹീദായോ? - ഇല്ല.
അതാണ് പ്രശ്നം.
ഞാനിപ്പോൾ എന്താണ് ചെയ്യേണ്ടത്?
നമുക്കൊരു ജിഹാദിയെ കൂടി വേണം...
ഇപ്പോൾ ഇന്ത്യയിൽ തന്നെയുള്ള ഒരാളെ.
എന്താണ് മിഷനെന്ന് ആദ്യമെന്നോട് പറയണം.
ഇത് വളരെ വളരെ രഹസ്യമായ മിഷനാണ്, ഭായ്.
കുറച്ചുപേർക്ക് മാത്രമേ ഇതിനെക്കുറിച്ച് അറിവുള്ളൂ.
ആ കുറച്ച് പേരിൽ എന്നെയും കൂടി ഉൾപ്പെടുത്തൂ, മേജർ സാബ്.
വീണ്ടും വീണ്ടും ആക്രമണമുണ്ടായിട്ടും ഇന്ത്യ ഒരിക്കലും പാക്കിസ്ഥാനെ
തിരിച്ചാക്രമിച്ചിട്ടില്ല.
പാർലിമെന്റ് ആക്രമിച്ചു.
26/11 ഉണ്ടായി...
പക്ഷേ ഇന്ത്യൻ ഗവണ്മെന്റ് ഗാഢനിദ്രയിലാണ്.
അവരെ ഉണർത്താനുള്ള സമയമായിരിക്കുന്നു.
എന്നാൽ നമ്മൾ ഇപ്പോൾ ചെയ്യാൻ പോവുന്ന കാര്യം...
ഓരോ ഇന്ത്യക്കാരനേയും പ്രതികാരത്തിനായി മുറവിളി കൂട്ടിക്കും.
ഇതൊരു വ്യക്തമായ യുദ്ധ പ്രഖ്യാപനമായിട്ട് മാത്രമേ എല്ലാവരും കണക്കാക്കുകയുള്ളൂ.
ഇന്ത്യൻ ഗവണ്മെന്റിന്,പാകിസ്താനെതിരെ യുദ്ധം ചെയ്യുകയല്ലാതെ വേറെ വഴിയില്ലാതെയാവും.
ആ യുദ്ധത്തിനിടയിൽ നമ്മൾ, പാക്കിസ്ഥാനിൽ അട്ടിമറി നടത്തും.
ആ സമയം ആഗതമായിരിക്കുന്നു...
ഈ ലോകത്തിന് പാക്കിസ്ഥാന്റെ പവർ കാണിച്ചു കൊടുക്കുവാനുള്ള നേരമായിക്കുന്നു.
അതുകൊണ്ട് നമ്മൾ ഈ മിഷന് പേരിട്ടത്..
"മിഷൻ സുൽഫിക്കാർ" എന്നാണ്.
വാഹ്‌!
ഖലീഫ അലിയുടെ വാളിന്റെ പേര്!
ഇസ്ലാമാബാദിന് ഇതിനെക്കുറിച്ച് അറിയാമോ?
ഇല്ല.
ഈ മിഷനെ കുറിച്ചുള്ള എല്ലാ വിവരവും എന്റെ പക്കലുണ്ട്.
ഈ മിഷനിൽ പങ്കെടുക്കുന്നവർക്ക് പോലും..
അവർ ചെയ്യേണ്ട ജോലിയെന്താണെന്ന് മാത്രമേ അറിയൂ.
ഒരു പയ്യനുണ്ട്...
ഇതുപോലുള്ള പ്രധാനപ്പെട്ട കാര്യങ്ങൾ ചെയ്യാൻ വേണ്ടി ജനിച്ചവൻ.
എന്നാലവനെ മെരുക്കാൻ ഇച്ചിരി ബുദ്ധിമുട്ടാണ്.
ഇന്റലിജൻസ് വിളിക്കുന്നത് പോലെ അവനൊരു 'ലോൻ വോൾഫാണ്.
എന്ത് ജോലിയും അവൻ ആസ്വദിച്ചേ ചെയ്യൂ.
ജിഹാദ് പോലും അവൻ, അവന്റേതായൊരു സ്റ്റൈലിലേ ചെയ്യുകയുള്ളൂ.
ഇപ്പോൾ പോലും അവനെന്തോ തയ്യാറാക്കിക്കൊണ്ടിരിക്കുകയാണ്.
അവനെ ഈ മിഷൻ വിശ്വസിച്ച് ഏല്പിക്കാമോ?
ഞാൻ പറഞ്ഞാൽ അവൻ അനുസരിക്കുമോ?
ഫൈസാൻ ഭായ്, അവനെ വിളിക്കാനുള്ള സമയം ആഗതമായിരിക്കുന്നു.
തൽപ്പഡെ, ഇത് നോക്ക്.
ഇതിന് സ്ക്വയർ ഫീറ്റിന് 14,000 രൂപയാണ്.
കണ്ടോ? ഇതില് ജിമ്മുണ്ട്, പിന്നെ സ്വിമ്മിങ് പൂളുമുണ്ട്.
ബാക്കി ബിൽഡിങിന് 16,000 രൂപയുണ്ട്.
- നന്നായിട്ടുണ്ട്. - നന്നായിട്ടുണ്ടല്ലേ?
നന്നായിട്ടുണ്ട്, അടിപൊളിയാണ്.
പക്ഷേ നിനക്കെന്തിന്റെ കേടാണെന്നാ എനിക്ക് മനസ്സിലാവാത്തത്?
- എന്ത്? - എപ്പോ നോക്കിയാലും വീട്, വീട്, വീട്!
ഇത് മുംബൈയാണ്!
ഇവിടെ വീടെന്നും പറഞ്ഞ് നമുക്ക് കിട്ടുന്നതെന്താ?
വെറും തീപ്പെട്ടിക്കൂട്!
നമ്മൾ അതിന്റെയുള്ളിൽ തീപ്പെട്ടിക്കൊള്ളി അടുക്കി വെച്ചത് പോലെ കിടക്കണം!
ഏറ്റവും നല്ലത് വാടകയ്ക്ക് നിൽക്കുന്നതാണ്!
നിന്റെയീ കണക്കുകൂട്ടലകൾ...
വികാരങ്ങളുടെ മുന്നിൽ തോറ്റ് പോവുകയെയുള്ളൂ.
എടോ, സ്വന്തമെന്ന് പറയാൻ എന്തെങ്കിലുമൊക്കെ വേണ്ടേ?
കുട്ടികൾക്കും, സുചിക്കും നമ്മുടെ വീടാണെന്ന് പറയാൻ കഴിയുന്ന ഒന്ന്?
പിന്നെ, സുചി കുട്ടികൾക്ക് വേണ്ടി എത്ര കഷ്ടപ്പെടുന്നുണ്ടെന്നറിയോ?
വേണമെന്ന് വിചാരിച്ചിട്ട് പോലും എനിക്കവളെ സഹായിക്കാൻ കഴിയുന്നില്ല.
എന്നെ കൊണ്ടെന്തായാലും ഈ ജോലി നിർത്താൻ പറ്റില്ല!
അവർക്ക് വേണ്ടി ഒരു വീട് പോലും ഉണ്ടാക്കാതെയാണ് പോവുന്നതെങ്കിൽ, പിന്നെന്തിനാ...
നീ മരിക്കുന്നതിനെപ്പറ്റിയൊന്നും പറയല്ലേ!
പറയുന്നത് സത്യമല്ലേ?
നമ്മുടെ ജോലിയിൽ എന്തെങ്കിലും ഉറപ്പുണ്ടോ? ദൈവം എപ്പോഴാണ് വിളിക്കുക, ഇന്നാണോ? അറിയില്ല.
സുചിയോട് എത്രനാള് കള്ളം പറയും?
ഞാൻ ഓഫീസിലിരുന്ന് ഫയലുകൾ നോക്കുക മാത്രമാണ്.
ഫീൽഡിറങ്ങി ഒരു റിസ്‌കുമെടുക്കാറില്ല എന്നൊക്കെ?
നീയെന്താ ചെയ്യേണ്ടതെന്ന് അറിയോ?
ബാങ്കോക്കിന്റെ കാര്യം പറയരുത്.
ഇന്ന് രാത്രി ബാങ്കോക്കിൽ സർജിക്കൽ സ്‌ട്രൈക്ക് നടത്തി..
ബാങ്കോക്കിന്റെ കാര്യം പറയരുത്!
രാത്രി അകത്തുകയറി രാവിലെ പുറത്തേക്ക് വരുന്നു.
എടോ, മിഷൻ കംപ്ലീറ്റ് ആയാൽ
എന്താണ് സംഭവിച്ചതെന്ന് പോലും ശത്രുവിന് മനസ്സിലാവില്ല.
തിവാരി, ഞാൻ നിന്നോട് പറയുന്നു: ഇപ്പൊ നിനക്കിതാണ് ആവിശ്യം..
സുചിയെ വഞ്ചിക്കാനോ?
അവൾക്കും ഈ ഉപദേശം കൊടുക്കണം.
അവളും എൻജോയ് ചെയ്യട്ടെ.
ആണുങ്ങൾ മാത്രം അടിച്ചുപൊളിച്ചാൽ മതിയോ?
പിന്നല്ലാതെ?
ഭ്രാന്ത് പിടിപ്പിക്കുമല്ലോടോ!
പേടിപ്പിച്ചു കളഞ്ഞല്ലോ!
ദൃതിയെ സ്കൂളിൽ നിന്ന് സസ്‌പെൻഡ് ചെയ്തു.
എന്ത്?
ആ ടാബ്‌ലറ്റ് നിനക്കെവിടുന്നാ കിട്ടിയത്?
ഇതിനാണോ നിന്നെ ഞങ്ങൾ സ്കൂളിലേക്ക് അയക്കുന്നത്?
എന്നിട്ട് ഈ ഡോക്ടർ മാഡം, ബാക്കിയുള്ള സ്റ്റുഡന്റസിനും കൂടി സപ്പ്‌ളൈ ചെയ്തു.
- എന്ത്? - ഞാൻ പറഞ്ഞില്ലേ, അത്...
മിണ്ടരുത്!
ന്യായീകരിക്കണ്ട!
എല്ലാത്തിനും എന്തെങ്കിലും ഉത്തരമുണ്ടാവും.
നീയും നിന്റെ പപ്പയെപ്പോലെ തന്നെ ആയി വരുന്നുണ്ട്.
കളവിന് മേലെ കളവ്‌!
പിന്നെ നിങ്ങൾ!
പ്രിൻസിപ്പൽ നിങ്ങളോട് സംസാരിച്ചുകൊണ്ടിരിക്കുമ്പോൾ, നിങ്ങളങ്ങ് എഴുന്നേറ്റ് പോയി, അല്ലേ?
അല്ലാ...
പെട്ടെന്ന് പോവേണ്ട ആവിശ്യമുണ്ടായിരുന്നു.
നിങ്ങൾക്കെങ്ങനെ ഇത്ര ഉത്തരവാദിത്തമില്ലാതെ പെരുമാറാൻ കഴിയുന്നു, ശ്രീ?
നിങ്ങളുടെ മകളുടെ ഭാവിയെക്കുറിച്ച് നിങ്ങൾക്കൊരു ചിന്തയുമില്ലേ?
തീർച്ചയായുമുണ്ട്.
ഉണ്ടായിരുന്നെങ്കിൽ നിങ്ങളങ്ങനെ എഴുന്നേറ്റ് പോവില്ലായിരുന്നു.
അത്.. ഒരു എമർജൻസിയുണ്ടായിരുന്നു, അതുകൊണ്ട് പോയതാണ്.
ലോകത്തിലുള്ള സകല എമർജൻസിയുമെന്താ നിങ്ങളുടെ മേൽ വരുന്നത്?
ദേ.. പിന്നെയും!
- നിനക്കെന്താ മനസ്സിലാവാത്തേ? - അതേ, എനിക്ക് മനസ്സിലാവുന്നില്ല.
നിങ്ങള് മനസ്സിലാക്കിത്താ, ഞാൻ കേൾക്കാം.
ഒരു സെക്കന്റ്.
യുദ്ധം തുടങ്ങിയോ?
ബുള്ളറ്റ് പ്രൂഫ് ജാക്കറ്റ് വർക്കാവുന്നുണ്ടോ?
- അല്ല, അത് തീർത്തോളൂ. - ഇല്ല, കഴിഞ്ഞു.
അത് ജെകെ ആയിരിക്കുമല്ലേ? അയാളാണല്ലോ നിങ്ങളുടെ ആദ്യ ഭാര്യ!
അല്ല, അവനൊരു പ്രധാനപ്പെട്ട ഫയൽ വേണമായിരുന്നു.
സുചി! സുചി! പ്ലീസ്! പറയുന്നത് കേൾക്കൂന്നേ!
അത്യാവിശ്യാമല്ലായിരുന്നുവെങ്കിൽ,
ഞാനിന്ന് മുഴുവനും പ്രിൻസിപ്പലിനോട് സംസാരിച്ച് അവിടെയിരുന്നേനെ.
പക്ഷേ ഇന്ന് എയർപോർട്ടിൽ കൈമാറ്റ നടപടിയുണ്ടായിരുന്നു, അതുകൊണ്ടാണ് എനിക്ക്..
അല്ല, ഓഫീസിലിന്ന് ക്വാർട്ടിലി മീറ്റിങ്ങുണ്ടായിരുന്നു.
ദില്ലിയിൽ നിന്ന് ബോസും വന്നിട്ടുണ്ടായിരുന്നു.
അപ്പോഴാണ് ഫോണ് കിടന്നടിക്കാൻ തുടങ്ങിയത്.
മീറ്റിങ്ങിന് വേണ്ട പ്രധാനപ്പെട്ട ഫയൽ കാണുന്നില്ല പോലും.
അതാണ് എനിക്ക് പകുതിക്ക് നിന്ന് പോവേണ്ടി വന്നത്. അല്ലാതെ ഞാനെന്തിന് പോവണം?
എന്തായിരുന്നു എയർപോർട്ടിനെ പറ്റി പറഞ്ഞത്?
എന്ത് പറഞ്ഞു?
- ഞാൻ എയർപോർട്ടിനെ പറ്റി പറഞ്ഞിരുന്നോ? - എനിക്ക് മതിയായി, ശ്രീ!
നിങ്ങൾക്ക് ദിവസവും എന്തെങ്കിലും അത്യാവശ്യ ജോലിയുണ്ടാവും!
വല്ലപ്പോഴുമൊക്കെ കുടുംബത്തെയും ശ്രദ്ധിക്കൂന്നേ!
എന്താടോ, ഞാൻ നോക്കുന്നുണ്ടന്നേ.
ദൃതിയുടെ സ്‌കൂളിലെ പ്രശ്നം നാളേക്ക് നാളെ നിങ്ങൾ തീർത്തിരിക്കണം!
ഏറ്റു! ഞാൻ ശരിയാക്കിക്കോളാം.
നിങ്ങൾ വീണ്ടും ഫീൽഡ് വർക്കിന് ഇറങ്ങിയിട്ടില്ലെന്ന് വിശ്വസിക്കുന്നു.
തീർച്ചയായിട്ടുമില്ല, സുചീ!
പപ്പാ...
ഇതേതാ പാട്ടെന്ന് പറയാമോ?
ഈ മണ്ണുണ്ണിക്ക് വേണ്ടിയെന്തിനാ നമ്മൾ പൈസ വെറുതെ കളയുന്നത്?
കേട്ടോ, മോനെ!
നാളെ മുതൽ മ്യൂസിക് ക്ലാസിന് പോവണ്ട.
നിന്നെ വേണമെന്ന് ഉദ്ദേശിച്ച് ഉണ്ടാക്കിയതല്ല.
അബദ്ധത്തിൽ ഉണ്ടായിപ്പോയതാ നീ, അബദ്ധത്തിൽ!
അത് താഴെ വെക്ക്, അവിടെ വെക്ക്.
ഇത്രയും ക്ലാസിന് പോയിട്ടും! മണ്ണുണ്ണി!
ഇപ്പൊ എങ്ങനെയുണ്ട്?
നിനക്കറിയില്ലേ...
നിനക്ക് എന്തെങ്കിലും പറയാനുണ്ടെങ്കിൽ
അത് അമ്മയോട് പറയാമെന്ന്.
ഞാൻ നിന്നോട് പറഞ്ഞിട്ടില്ലേ, നീയിപ്പോൾ വലിയ പെണ്ണായി.
ഇനി അമ്മയെ, ബെസ്റ്റ് ഫ്രണ്ടിനെ പോലെ കാണണം.
ബെസ്റ്റ് ഫ്രണ്ടിന്റെ റൂളെന്താണെന്ന് അറിയില്ലേ?
രഹസ്യങ്ങൾ പാടില്ല.
നിങ്ങള് ബെസ്റ്റ് ഫ്രണ്ടാണെന്നൊക്കെ പറയും.
പക്ഷേ നിങ്ങൾക്ക് ആവിശ്യം വരുമ്പോഴെല്ലാം പെട്ടെന്ന് തന്നെ അമ്മയായി മാറും.
ഡേയ്, ഇതുവരെ ഉറങ്ങിയില്ലേ? മിണ്ടാതെ കിടന്നുറങ്ങ്.
പത്ത് സെക്കന്റ് സമയം തരും.
ഇങ്ങനെയൊന്നുമല്ല ബെസ്റ്റ് ഫ്രണ്ട് പെരുമാറുക.
എപ്പിസോഡ് പരിഭാഷ: സിദ്ധീഖ് അബൂബക്കർ
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
Info: 8F88B2E161631E5A8BF34BFF34F3221F7D72F9BC